તમને કદાચ થશે કે આમ અચાનક અમિત શાહ અંગે વાત શા માટે કરવામાં આવી રહી છે, પરંતુ તેની પાછળનું કારણ એ છેકે ટૂંક સમયમા એટલે કે 28 જૂન સુધીમાં અમિત શાહને ભારતીય જનતા પક્ષના રાષ્ટ્રીય અધ્યક્ષ બનાવવામાં આવી શકે છે. ત્યારે સ્વાભાવિક પણે અમિત શાહ અંગે ચર્ચા થાય. અમિત શાહે જે પ્રકારે પોતાના જોરે લોકસભા ચૂંટણી દરમિયાન ઉત્તર પ્રદેશમાં ભાજપને એકજૂટ કર્યું અને કાર્યકર્તાઓમાં પક્ષને મજબૂત કરવાની શક્તિ અર્પી તે ખરા અર્થમાં કોઇપણ પક્ષ માટે વખાણવાલાયક હતી અને પાર્ટીએ એ જ કર્યું છે. ઉત્તર પ્રદેશમાં જે વિજય મેળવ્યો છે, તેનો શ્રેય અમિત શાહને આપ્યો છે.